TK วิ่งฉิวเกือบ 5% นิวไฮในรอบกว่า 4 ปี คาดกำไร Q4/60 โตแกร่ง หลังยอดขายโตต่อเนื่อง
TK วิ่งฉิวเกือบ 5% นิวไฮในรอบกว่า 4 ปี คาดกำไร Q4/60 โตแกร่ง หลังยอดขายโตต่อเนื่อง โดย ปิดตลาดฯภาคเช้า ราคาอยู่ที่ 18.20 บาท บวก 0.80 บาท หรือ 4.60% สูงสุดที่ 18.30 บาท ต่ำสุดที่ 17.40 บาท ด้วยมูลค่าซื้อขาย 84.00 ล้านบาท
2 ก.พ. 2561

ผู้สื่อข่าวรายงานว่า หุ้นบริษัท ฐิติกร จำกัด (มหาชน) หรือ TK ปิดตลาดฯภาคเช้า ราคาอยู่ที่ 18.20 บาท บวก 0.80 บาท หรือ 4.60% สูงสุดที่ 18.30 บาท ต่ำสุดที่ 17.40 บาท ด้วยมูลค่าซื้อขาย 84.00 ล้านบาท

ทั้งนี้ราคาหุ้น TK ปรับตัวขึ้นสูงสุดในรอบ 4 ปี 7 เดือน นับตั้งแต่ราคาหุ้นอยู่ที่ 18.70 บาท เมื่อวันที่ 17 มิ.ย.56
ด้าน บล.กรุงศรี ระบุในบทวิเคราะห์ (2 ก.พ.) แนะนำ “ซื้อ” TK  ราคาเป้าหมาย 20 บาท คาดกำไรสุทธิไตรมาส 4/60 เติบโตต่อเนื่อง ตามยอดขายและยอดจดทะเบียนมอร์เตอร์ไซค์ที่เพิ่มขึ้น โดยล่าสุดไตรมาส 4/60 ไทยมียอดจดทะเบียนรถมอร์เตอร์ไซค์รวมทั้งสิ้น 420,000 คัน เพิ่มขึ้น 8% จากปีก่อน ขณะที่ปีนี้มี Growt Story จากการรุกตลาดต่างประเทศ อาทิ กัมพูชา และ ลาว